Katarina Johnson-Thompson

Katarina Mary Johnson-Thompson () er ein britisk friidrettsutøvar frå Liverpool som tevlar i mangekamp, høgdehopp og lengdehopp. Ho vart verdsmeister i sjukamp i 2019 og 2023. I tillegg har ho vunne sølvmedaljen i sjukampen ved europameisterskapen 2018 og dei olympiske leikane 2024, samt sigra i femkampen i hall-EM 2015 og 2019 og hall-VM 2018.

Aktiv
Johnson-Thompson tok femteplassen i sjukamp ved verdsmeisterskapen 2013. Året etter vann ho meistermøtet i Götzis med 6 682 poeng. Same året i juli gjorde ho personleg rekord med eit lengdehopp på 6,92 meter ved eit DL-stemne i Glasgow. Våren 2015 sette Johnson-Thompson britisk rekord med 5 000 poeng då ho sigra i femkamp ved hall-EM i Praha, ho mangla 13 poeng på å tangere verdsrekorden.

Under dei olympiske leikane 2016 sette Johnson-Thompson under sjukampen britisk rekord i høgdehopp med 1,98 m, totalt i sjukampen enda ho på sjetteplass. I 2017 flytta ho sitt personbeste i sjukamp til 6 691 poeng i Götzis-stemnet og ho vart nummer fem i mangekampen ved verdsmeisterskapen i London. Mars månad 2018 sigra ho i femkamp ved hall-VM i Birmingham, ein større prestasjon gjorde ho då med 6 759 poeng tok andreplassen ved EM 2018 i Berlin.

I 2019 vann Johnson-Thompson meistermøtet i Götzis med endå eit personbeste, 6 813 poeng. Høgdepunktet i hennar idrettsliv kom då ho i byrjinga av oktober 2019 vann gullmedaljen i sjukampen ved verdsmeisterskapen i Doha og samstundes sette britisk rekord med 6 981 poeng.

Etter å ha vore plaga med skade i eit par seongar, kom Johnson-Thompson tilbake på høgt nivå i 2023. Ho gjekk heilt til topps i friidretts-VM 2023 i Budapest. Under Sommar-OL 2024 i Paris presterte ho sin beste sjukamp sidan ho presterte livsbeste i 2019. Med 6 844 poeng kom ho på andreplass i tevlinga, 36 poeng unna vinnaren Nafissatou Thiam sin poengsum. 

Medaljar og plasseringar i internasjonale meisterskap
mini|Johnson-Thompson under EM 2018
OL 2012 i London: Nr 14 i sjukamp – 6 267 poeng
VM 2013 i Moskva: Nr 5 i sjukamp – 6 449 poeng
VM 2015 i Beijing: Nr 11 i lengdehopp – 6,63 m og nr 28 i sjukamp – 5 039 poeng
OL 2016 i Rio de Janeiro: Nr 6 i sjukamp – 6 523 poeng
VM 2017 i London: Nr 5 i sjukamp – 6 558 poeng og nr 5 i høgdehopp – 1,95 m 
EM 2018 i Berlin: Sølvmedalje i sjukamp – 6 759 poeng, bakom Nafissatou Thiam (6 816 poeng)
VM 2019 i Doha: Gullmedalje i sjukamp – 6 981 poeng, framom Nafissatou Thiam (6 677 poeng)
OL i 2021 i Tokyo: Braut sjukamp etter fire øvingar
VM 2022 i Eugene: Nr 8 i sjukamp – 6 222 poeng
VM 2023 i Budapest: Gullmedalje i sjukamp – 6 740 poeng, framom Anna Hall (6 720 poeng)
EM 2024 i Roma: Braut sjukamp etter tre øvingar
OL 2024 i Paris: Sølvmedalje i sjukamp – 6 844 poeng, bakom Nafissatou Thiam (6 880 poeng)
VM 2025 i Tokyo: Brosemedalje i sjukamp  – 6 581 poeng

Kjelder

World Athletics
Denne artikkelen bygger på «Katarina Johnson-Thompson» frå ,  den 12. oktober 2019.  

Kategori:Britiske mangekjemparar
Kategori:Verdsmeistrar i friidrett for Storbritannia
Kategori:Olympiske sølvmedaljevinnarar for Storbritannia
Kategori:Britiske deltakarar under sommar-OL 2012
Kategori:Friidrettsutøvarar under sommar-OL 2012
Kategori:Britiske deltakarar under sommar-OL 2016
Kategori:Friidrettsutøvarar under sommar-OL 2016
Kategori:Britiske deltakarar under sommar-OL 2020
Kategori:Friidrettsutøvarar under sommar-OL 2020
Kategori:Medaljevinnarar under sommar-OL 2024
Kategori:Britiske deltakarar under sommar-OL 2024
Kategori:Friidrettsutøvarar under sommar-OL 2024
Kategori:Folk frå Liverpool